**PIRKIMO – PARDAVIMO**

**SUTARTIS**

2019 m. vasario 08 d. V3-13

Klaipėda

Mes, UAB „ŠVIESOS KRATERIS“, toliau vadinama – **Pardavėju**, atstovaujama generalinio direktoriaus Vytauto Varkalio, veikiančio pagal bendrovės įstatus ir Klaipėdos apskrities valstybinė mokesčių inspekcija, toliau vadinama – **Pirkėju**, atstovaujama vyriausiojo specialisto Mariaus Čepono, veikiančio pagal įgaliojimą, sudarėme šią sutartį:

**1. SutartiES OBJEKTAS**

1.1. Pardavėjas įsipareigoja sutartyje numatyta tvarka tiekti Pirkėjui informacines rodykles ir kt. gaminius (toliau – Prekės), kurių asortimentas ir kainos nurodytos Sutarties priede Nr. 1, o Pirkėjas įsipareigoja priimti ir apmokėti už Prekes Sutartyje nustatytomis sąlygomis. Priede nurodyti kiekiai yra tik orientaciniai, Prekės bus perkamos pagal poreikį, Pirkėjas neįsipareigoja juos pirkti visa apimtimi. Sutarties kaina negali viršyti 3600,00 eurų su PVM ( Trys tūkstančiai šeši šimtai eurų su PVM).

1.2. Sutarties priede Nr. 1 nurodytų Prekių kainos negali būti keičiamos per visą pirkimo sutarties galiojimo laiką.

1.3. Prekės, neišvardintos Sutarties priede Nr. 1, perkamos pagal tuo metu įmonėje galiojančius įkainius.

1.4. Užsakymas tvirtinamas Pardavėjo ir Pirkėjo parašais, ar elektroninėmis ryšio priemonėmis. Prekės turi būti pagamintos ir pristatytos Pirkėjui ne vėliau kaip per 10 darbo dienų, nuo užsakymo patvirtinimo.

**2. Kokybės užtikrinimas ir standartai**

2.1. Prekių tiekimas pagal šią Sutartį turi visais atžvilgiais atitikti Pirkėjo numatytus tikslus. Prekės turi atitikti techninėse specifikacijose nurodytus reikalavimus ir standartus, o jeigu atitinkami standartai nėra paminėti, – standartus, taikomus Prekių kilmės šalyje. Tokie standartai turi būti patvirtinti kompetentingos institucijos. Visais atvejais kiekviena Prekių partija turi atitikti Lietuvos įstatymais ir kitais teisės aktais, reglamentuojančiais pirkimus, struktūros, priedų, darbo, priešgaisrinės apsaugos ir kitus panašius reikalavimus.

2.2. Pirkėjas ar jo atstovai be jokių papildomų mokėjimų turi teisę patikrinti ar išbandyti Prekes, kad patvirtintų jų atitikimą standartams.

2.3. Patikrinimai ir bandymai gali būti atliekami Pardavėjo ar kitose patalpose, prekių pristatymo vietoje ar galutinėje Prekių paskirties vietoje.

2.4. Jeigu kokios nors patikrintos ar išbandytos Prekės neatitinka reikalavimų, Pirkėjas gali atsisakyti Prekių ir Pardavėjas kuo greičiau turi be jokių papildomų Pirkėjo mokėjimų pakeisti netinkamas prekes.

2.5. Sutarties 2 str. Nuostatos neatleidžia Pardavėjo nuo jokių garantijų ar įsipareigojimų pagal šią Sutartį.

**3. Pakavimas**

3.1. Pardavėjas supakuoja Prekes taip, kad išvengtų jų sugadinimo ar susidėvėjimo pervežimo iki galutinės paskirties vietos metu, kaip nurodyta Sutartyje. Pakavimas turi būti pakankamai tvirtas, kad be jokių apribojimų išlaikytų neatsargų krovinio tvarkymą, labai aukštas ar žemas temperatūras, druską, kritulius transportavimo metu ir sandėliavimą atviroje vietoje. Reikalui esant, pasirenkant pakavimo vienetų dydžius ir svorius reikia atsižvelgti į atstumą iki galutinės Prekių paskirties vietos.

**4. Pristatymas ir dokumentai**

4.1. Pardavėjas savo transportu ir savo sąskaita pristato Prekes Pirkėjui per 10 darbo dienų po užsakymo gavimo adresu H. Manto g. 2-2, Klaipėda.

**5. Garantija**

5.1. Pardavėjas garantuoja, kad pagal šią Sutartį tiekiamos prekės yra naujos, nenaudotos ir neturi defektų.

**6. Kainos**

6.1. Prekių tiekėjo prašomos kainos už Prekes yra fiksuotos sutarties priede Nr.1 ir nekintamos, nesiskiria nuo pasiūlyme nurodytų kainų. PVM dydis nustatomas pagal galiojantį Lietuvos Respublikos pridėtinės vertės mokesčio įstatymą. Prekės kaina dėl pasikeitusio PVM mokesčio perskaičiuojama PVM sąskaitos faktūros išrašymo dieną pagal formulę: Prekės kaina be PVM + PVM sąskaitos faktūros išrašymo dieną galiojantis PVM.

6.2. Į Prekių kainą yra įtrauktos visos reikalingos išlaidos ir Prekių tiekėjas negali reikalauti jokių papildomų mokėjimų.

**7. Apmokėjimas**

7.1. Pirkėjas priima Prekes pasirašydamas Pardavėjo pateiktą PVM sąskaitą faktūrą. Pirkėjas atsiskaito su Pardavėju per 30 kalendorinių dienų laikotarpį nuo PVM sąskaitos faktūros gavimo dienos. PVM sąskaitą faktūrą Pardavėjas turėtų pateikti per informacinę sistemą „E.sąskaita“. Elektroninės paslaugos „E. sąskaita“ svetainė pasiekiama adresu www.esaskaita.eu

7.2. Laiku neapmokėjus už gautas Prekes, Pardavėjui pareikalavus raštu, Pirkėjas moka Pardavėjui 0,05 % dydžio delspinigius už kiekvieną praleistą dieną nuo neapmokėtos sumos. Bendra delspinigių suma – ne daugiau 5 % nuo neapmokėtos sumos.

7.3. Pirkėjas Pardavėjui avanso nemoka ir pasilieka teisę nutraukti sutartį, jeigu neturės pakankamo finansavimo. Tokiu atveju sutartis nutraukiama vienašališkai, raštu įspėjus Pardavėją prieš 15 kalendorinių dienų. Nutraukus sutartį šiuo pagrindu, Pirkėjas pilnai atsiskaito su Pardavėju pagal pateiktas sąskaitas faktūras.

pagal pateiktas sąskaitas faktūras.

7.4. Jeigu Pardavėjas nepristato Prekių ar jų dalies per Sutartyje nustatytus terminus, Pirkėjui pareikalavus, Pardavėjas moka Pirkėjui 0,05 % dydžio delspinigius už kiekvieną praleistą dieną nuo nepateiktų prekių ar jų dalies vertės. Bendra delspinigių suma ne daugiau 5 % nuo nepateiktų prekių ar jų dalies vertės.

7.5. Sutartis vykdoma Lietuvos Respublikos valiuta – eurais.

**8. Tiekėjo įsipareigojimų vykdymo vėlavimai**

8.1. Pardavėjas pristato Pirkėjui Prekes jo nurodytu adresu per 10 dienų po užsakymo gavimo.

8.2. Jeigu Sutarties vykdymo metu Pardavėjas susiduria su aplinkybėmis, trukdančiomis laiku pristatyti Prekes, Pardavėjas nedelsdamas praneša Pirkėjui raštu apie vėlavimo faktą, numatomą vėlavimo trukmę ir priežastis. Per protingą laikotarpį po Pardavėjo pranešimo gavimo Pirkėjas įvertina padėtį ir gali savo nuožiūra pratęsti Pardavėjo sutartinių įsipareigojimų vykdymo terminą, numatant netesybas arba ne, ir tokiu atveju šalys turi patvirtinti įsipareigojimų vykdymo pratęsimą, atlikdamos Sutarties pakeitimus.

8.3. Pardavėjo vėlavimas įvykdyti Prekių tiekimo įsipareigojimus įpareigoja Pardavėją atlyginti nuostolius, jeigu dėl įsipareigojimų vykdymo pratęsimo nesusitariama.

**9. Sutarties keitimas**

9.1. Pirkimo sutarties sąlygos pirkimo sutarties galiojimo laikotarpiu negali būti keičiamos, išskyrus Viešųjų pirkimų įstatyme nustatytais atvejais ir tvarka.

**10. Sutarties nutraukimas**

10.1. Sutartis įsigalioja nuo jos pasirašymo datos ir galioja 12 mėnesių arba kol bus išpirkta maksimali prekių suma 3600, 00 eur, įskaitant PVM.

10.2. Šalys laiko sutartyje nurodytą informaciją paslaptyje ir be išankstinio raštiško kitos šalies sutikimo negali atskleisti jos jokiam kitam asmeniui. Šis įsipareigojimas yra netaikomas, kai Lietuvos Respublikos teisės aktų nustatyta tvarka informacijos apie pirkimą (taip pat ir pirkimo – pardavimo sutartį) pareikalauja teisėsaugos, kontrolės ir kitos institucijos.

10.3. Vienašališkai sutartį gali nutraukti bet kuri iš šalių, jei viena iš šalių nevykdo savo įsipareigojimų, prieš tai raštu prieš 15 darbo dienų informuodama apie sutarties nutraukimą kitą šalį.

10.4. Sutartis nepažeidus įsipareigojimų gali būti nutraukta šalių susitarimu.

**11. Nenugalima jėga (*Force Majeure*)**

11.1 Nė viena iš Sutarties šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos aplinkybių (Force Majeure).

11.2. Šalis, kuri dėl nenugalimos jėgos aplinkybių negali įvykdyti savo įsipareigojimų, privalo nedelsdama, bet ne vėliau kaip per 5 dienas nuo aplinkybių atsiradimo ar paaiškėjimo, raštu informuoti apie tai kitą šalį. Pranešime išdėstyti faktai turi būti patvirtinti kompetentingos valdžios institucijos. Jeigu nenugalimos jėgos aplinkybės užsitęsia ilgiau kaip tris mėnesius, šalys tarpusavio susitarimu gali nutraukti Sutartį.

11.3. Nenugalimos jėgos aplinkybėmis yra laikomos aplinkybės, apibrėžtos Civilinio kodekso 6.212 straipsnyje ir Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840.

**12. Ginčų sprendimo tvarka**

12.1. Jeigu tarp Pirkėjo ir Pardavėjo kyla ginčų ar bet kokios rūšies nesutarimų, susijusių su šia Sutartimi ar kylančių iš jos, šalys tokius ginčus sprendžia dvišalių derybų būdu.

12.2. Jeigu šalims nepavyksta išspręsti ginčų ar nesutarimų dvišalių derybų būdu per trisdešimt (30) dienų, ginčai ar nesutarimai toliau nagrinėjami Lietuvos Respublikos įstatymų nustatyta tvarka.

**13. ŠALIŲ ADRESAI IR REKVIZITAI**

**PIRKĖJAS PARDAVĖJAS**

|  |  |
| --- | --- |
| **Klaipėdos apskrities valstybinė mokesčių inspekcija**  H.Manto g. 2, LT-92138, Klaipėda  Valstybės biudžeto įstaigos kodas 188729161  tel. 8-46-469204,  faksas 8-46-412404.  A/s Nr. LT587300010002329922  AB Bankas “Swedbankas”  Banko kodas 73000  Vyriausiasis specialistas  Marius Čeponas  A.V. | **UAB “Šviesos krateris”**  Įmonės kodas 171758094  PVM kodas LT 717580917  Buveinė : Telšių g.39a, Plungė  Tel. +37069870248  A/s Nr.LT 717300010105022812  Esanti AB Swedbank  Banko kodas 73000  Generalinis direktorius  Vytautas Varkalys  A.V. |

Sutarties priedas Nr.1 prie

2019 m. vasario 08 d. sutarties Nr. V3-13

|  |  |  |  |  |  |  |
| --- | --- | --- | --- | --- | --- | --- |
| Eil. Nr | Pavadinimas | Mato vnt. | Preliminarus kiekis  Vnt. | Vieneto kaina be PVM | Vieneto kaina su PVM | Suma su PVM |
| 1 | Iškaba ant pastato 45cmx65 cm | Vnt. | 10 |  |  |  |
| 2 | Informacinė rodyklė 80 cm x140 cm | Vnt. | 1 |  |  |  |
| 3 | Darbo laiko užrašas ant stiklo 45 cmx65 cm | Vnt. | 15 |  |  |  |
| 4. | Darbo laiko užrašas šalia įėjimo 45 cmx65 cm | Vnt | 5 |  |  |  |
| 5. | Reklaminis tentas dvipusis 7,7mx-0,8m | Vnt. | 2 |  |  |  |
| 7. | Bloknotai A4 | Vnt. | 100 |  |  |  |
| 8. | Klijuojami lipdukai ant mašinų žalios spalvos – 7cm x28 cm ([www.vmi.lt](http://www.vmi.lt) Valstybinė mokesčių inspekcija. (Klijuoja Pardavėjas)) | Vnt. | 5 |  |  |  |
| 9. | Darbuotojų vardinė kortelė- plastmasė su metalo imitacijos paviršiumi, graviruotas tekstas, prisegamos žiogeliu. Dydis 1,5 cm x7,5 cm. | Vnt. | 250 |  |  |  |
| **Bendra suma su PVM** | | | | | | **2296,74** |

**Pastaba**: 1. Kainą sudaro: paruošimas, maketavimas, pagaminimas, pristatymas H. Manto 2-2, Klaipėda;

2. KONKURSO pasiūlymokainayra orientacinis dydis, naudojamas tik Pardavėjų pasiūlymų tarpusavio palyginimui. Prekės bus užsakoma pagal faktinį poreikį.

3. Prekės bus perkamos pagal Perkančiosios organizacijos poreikį. Lentelėje nurodytas preliminarus kiekis, Perkančioji organizacija neįsipareigoja nupirkti viso nurodyto kiekio.

|  |  |
| --- | --- |
| **Klaipėdos apskrities valstybinė mokesčių inspekcija**  H.Manto g. 2, LT-92138, Klaipėda  Valstybės biudžeto įstaigos kodas 188729161  tel. 8-46-469204,  faksas 8-46-412404.  A/s Nr. LT587300010002329922  AB Bankas “Swedbankas”  Banko kodas 73000  Vyriausiasis specialistas  Marius Čeponas  A.V. | **UAB “Šviesos krateris”**  Įmonės kodas 171758094  PVM kodas LT 717580917  Buveinė : Telšių g.39a, Plungė  Tel. +37069870248  A/s Nr.LT 717300010105022812  Esanti AB Swedbank  Banko kodas 73000  Generalinis direktorius  Vytautas Varkalys  A.V. |